
 12.3.2018
 BG
 Официален вестник на Европейския съюз
 L 68/3
 РЕГЛАМЕНТ ЗА ИЗПЪЛНЕНИЕ (ЕС) 2018/353 НА КОМИСИЯТА
 от 9 март 2018 година
 за поправка на Регламент за изпълнение (ЕС) 2017/1145 относно изтеглянето от пазара на някои фуражни добавки, разрешени в съответствие с директиви 70/524/ЕИО и 82/471/ЕИО на Съвета, и за отмяна на неактуалните разпоредби, с които се разрешават посочените фуражни добавки
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 10, параграф 5 от него,
 като има предвид, че:
 (1)
 С Регламент за изпълнение (ЕС) 2017/1145 на Комисията (2) се изисква изтеглянето от пазара на фуражните добавки, които са пуснати на пазара и са вписани в Регистъра на фуражните добавки на Общността като съществуващи продукти в съответствие с член 10, параграф 1 от Регламент (ЕО) No 1831/2003 и за които не са били подадени заявления по член 10, параграфи 2 и 7 от посочения регламент преди срока, предвиден в тези разпоредби, или за които е било подадено заявление, но впоследствие то е оттеглено. С Регламент за изпълнение (ЕС) 2017/1145 също така се отменят регламентите или се заличават разпоредбите, с които се разрешават посочените добавки.
 (2)
 Приложение II към Регламент (ЕС) 2017/1145, съдържащо списък на добавките, които трябва да бъдат изтеглени от пазара с оглед на употребата им при определени видове животни, по погрешка включваше фуражната добавка кокцидиостатик, разрешена с Регламент (ЕО) No 1463/2004 на Комисията (3), въпреки че в определения срок бе подадено заявление в съответствие с член 10, параграф 2 от Регламент (ЕО) No 1831/2003. Поради това посоченият регламент беше отменен по погрешка с член 3 от Регламент за изпълнение (ЕС) 2017/1145. Регламент (ЕО) No 833/2005 на Комисията (4) беше посочен по погрешка в съображение 3 от Регламент за изпълнение (ЕС) 2017/1145 както като регламент, който следва да бъде изменен, така и като регламент, който следва да бъде отменен. Това следва да бъде поправено, така че да се посочва, че Регламент (ЕО) No 833/2005 следва да бъде само отменен. По погрешка Регламент (ЕО) No 1459/2005 на Комисията (5) не беше отменен с член 3 от Регламент за изпълнение (ЕС) 2017/1145, макар че с него се разрешават някои йодни съединения, които трябва да бъдат изтеглени от пазара в съответствие с Регламент (ЕС) 2017/1145. Регламент (ЕО) No 1443/2006 на Комисията (6) бе погрешно отменен с член 3 от Регламент за изпълнение (ЕС) 2017/1145. Само член 1 от посочения регламент и приложение I към него следва да се заличат, тъй като само тези разпоредби се отнасят до някои ензими, които трябва да бъдат оттеглени в съответствие с Регламент за изпълнение (ЕС) 2017/1145. Посочените грешки следва да бъдат поправени.
 (3)
 По погрешка разпоредбите на Регламент (ЕО) No 1334/2003 на Комисията (7) за разрешаване на някои железни съединения, които трябва да бъдат изтеглени от пазара в съответствие с Регламент за изпълнение (ЕС) 2017/1145, не бяха заличени с